5. Det kommunale tilsyn på socialområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 148a
SAGENS INDHOLD
Byrådet præsenteres i denne sag for de tilsyn, som Favrskov Kommune har udført 
på Naturværket og Aktivitetscenter Elbæktoften (Elbæktoften) i Voksenhandicap i 
hhv. april og maj 2023. Byrådet skal tage stilling til de indsatser, der foreslås iværksat 
som opfølgning på tilsynene. 
Tilsynsrapporten og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynet er gennemført af to konsulenter fra Myndighed og Administration og omfatter gennemgang af 
skriftligt materiale, observationer samt interviews med leder, medarbejdere og brugere. Tilsynet har i år, til 
forskel fra tidligere, valgt at fokusere på to temaer, fremfor at tage udgangspunkt i alle syv temaer. Dette er 
for at følge Socialtilsynets systematik. De udvalgte temaer for dette tilsyn er:

Målgruppe, metoder og resultater

Sundhed og trivsel.
De tiltag, som de to tilbud har iværksat efter tilsynsbesøget, fremgår af bilaget ”Opfølgning på tilsynsbesøg 
ved det kommunale tilsyn”.
VURDERING
Social og Sundhed vurderer på baggrund af tilsynene, at Naturværket og Elbæktoften er veldrevne og 
velfungerende tilbud.
Tilsynsrapporterne og notatet ”Opfølgning på tilsynsbesøg ved det kommunale tilsyn 2023” har været i 
høring hos Handicaprådet i perioden 8.-22. august 2023. Handicaprådets høringssvar er vedlagt som bilag.
Handicaprådet skriver i deres høringssvar, at de tager tilsynsrapporterne til efterretning uden yderligere 
bemærkninger.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne samt notatet ”Opfølgning på tilsynsbesøg ved det kommunale tilsyn” har været i høring 
i Handicaprådet, som tager tilsynsrapporterne til efterretning uden yderligere bemærkninger.
INDSTILLING
Direktøren for Social og Sundhed indstiller til Byrådet:
[adresse]: EMN-2020-31262
Dok-ID: 3574171
Sagsbehandler: emml
Byråd
27. september 2023  19:00
1.
At tilsynsrapporterne fra det kommunale tilsyn med Naturværket og Aktivitetscenter Elbæktoften 
tages til efterretning.
2.
At indsatserne i notatet ”Opfølgning på tilsynsbesøg ved det kommunale tilsyn” godkendes.
BESLUTNING
Social- og Sundhedsudvalget, 5. september 2023:
Fraværende: Ingen
Indstilles godkendt med bemærkning om, at tilsynet næste gang gennemføres i 2026 og herefter 
fremadrettet hvert andet år. Ekstraordinære tilsyn vil fortsat være en mulighed.
Økonomiudvalget, 19. september 2023:
Fraværende: Ingen
Indstillingen fra [adresse] og Sundhedsudvalget indstilles godkendt.
Byrådet, 26. september 2023:
Fraværende: Amalie Knudsen, Jeppe Vestergaard
Godkendt.
Bilag
1.
Tilsynsrapport Elbæktoften 2023 (3574165)
2.
Tilsynsrapport Naturværket 2023 (3574164)
3.
Opfølgning på det kommunale tilsyn (3574247)
4.
Handicaprådets høringssvar - Elbæktoften og Naturværket (3587330)
